Χάντρες κατσαρόλας με κάρι
Χάντρες κατσαρόλας, εκτός από γρήγορες και νόστιμες, με ένα κουταλάκι κάρι μπορούν να είναι και εξωτικές!
600 γρ. φασόλια χάντρες, κατεψυγμένες, 1 μεγάλο ξερό κρεμμύδι, ψιλοκομμένο, 1 μάτσο μαϊντανός, ψιλοκομμένος, 400 γρ. ντομάτες ώριμες, τριμμένες, 1 κουτ. γλυκού, κοφτό, κάρι σε σκόνη, 70 ml ελαιόλαδο, αλάτι, φρεσκοτριμμένο πιπέρι
Για τις χάντρες κατσαρόλας με κάρι, σε μια κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι για περίπου 2-3 λεπτά, μέχρι να γυαλίσει και να μαλακώσει.Προσθέτουμε το κάρι, τη ντομάτα και 100 ml νερό και μαγειρεύουμε για 2-3 λεπτά.Ρίχνουμε τις χάντρες, τον μαϊντανό, προσθέτουμε αλατοπίπερο και λίγο νερό, ώστε σχεδόν να καλύπτει τα φασόλια.Μαγειρεύουμε για 30-35 λεπτά ή μέχρι να μαλακώσουν οι χάντρες, να εξατμιστούν τα υγρά και να μείνει το φαγητό με τη σάλτσα του.
Λαχανικά,Φασόλια,Vegan,Νηστίσιμα